**Felinar**

*Lorena Craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Marea de ape

Să mă îngroape

În palma ta

O lună pe cer,

Un gând efemer,

Încă o stea.

Doar două miimi

Sau două treimi

De întrebări...

Noi suntem mai vii,

Noapte şi zi,

Fără urmări.

Cu zorii mă nasc,

Când zorii mă pasc

De pe nisip,

Mai șterge-mi din nopți,

Doar dacă mai poți,

Luna din chip.

Când trece în zbor

Cocor sub cocor,

Am amuțit.

Azi toate au fost

Cumva fără rost.

Poate-am murit...

6 iulie 2016, Constanţa